**PROJEKTNI ZADATAK**

**Nabava informatičkog sustava za potrebe komunalnog odjela Grada Splita**

**Uvod**

Predmet ove nabave je informatički sustav kojem je namjena kreiranje, zaprimanje, prosljeđivanje i pregled, odnosno generalno upravljanje prijavama i predmetima vezanih za problematiku u domeni komunalnog sustava i općenite nadležnosti Grada Splita. Informatički sustav obuhvaća evidenciju postupanja u komunalnom sustavu općenito i interakciju sa drugim sustavima i službama, a pritom mora omogućavati uključivanje širokog broja sudionika u jednostavno stvaranje centralne evidencije komunalnih problema. Kroz različite načine prijavljivanja uočenih problema na terenu informatičko rješenje mora omogućavati omogućava svim sudionicima da bez dodatnih napora i tehničkih znanja stvaraju sustavnu evidenciju uočenih problema s mogućnošću prosljeđivanja na osobe zadužene za pojedinu problematiku.

**Opis i opseg predmeta nabave**

Predmet nabave treba obuhvaćati informatički sustav koji se sastoji od:

**Aplikacija za rad na terenu - koje moraju omogućavati:**

* Registraciju korisnika u sustav ovisno o vrsti korisnika i razini pristupa.
* Prijavljivanje u centralnu evidenciju (fotografije, opis, klasifikacija problema, GPS lokacija, adresa) putem aplikacija za rad na pametnim telefonima, tabletima i terenskim uređajima (Pidion BIP 6000, Nautiz X5).
* Rad na Android, iOS operativnim sustavima, te na Windows mobile 6/6.1 operativnim sustavima
* Automatizirano prosljeđivanje evidentiranog, direktno sa terena, nadležnim službama, gradskim odjelima, komunalnim poduzećima odnosno svim odgovornim društvima ili osobama koje odredi naručitelj.
* Pristup aplikaciji po raznim vrstama i privilegijama korisnika npr komunalni redari, djelatnici gradske uprave, administratori sustava, odgovorna društva, građani...
* Ispis raznih informativnih obavijesti za građane pomoću terenskih uređaja i printera za rad na terenu.
* Evidenciju i Ispis obrazaca vezanih za obavijesti i upozorenja komunalnih redara na terenu.
* Pregled evidencije (fotografija, adresa, opis, status rješavanja...) unutar same aplikacije sukladno privilegijama i vrstama korisnika.
* Međusobnu komunikacije po pojedinoj prijavi odnosno predmetu iz evidencije.
* Prikaz trenutne lokacije na karti i mogućnost relociranja prilikom evidentiranja.
* Povezivanje prijave prilikom evidentiranja sa predefiniranim radnim nalozima, objektima ili predmetima iz pravnog postupka.
* Slanje naredbe za premještanjem vozila od komunalnih redara prema službi za premještanje vozila.

**Uredske aplikacije - koje mora omogućavati:**

* Pretragu, pregled i administriranje svih prijava iz centralne evidencije.
* Dodavanje prijava sukladno onima na terenu (fotografije, opis, klasifikacija problema, GPS lokacija, adresa).
* Ručno i automatizirano prosljeđivanje prijava na odgovorna društva ili osobe.
* Praćenje prijave od kreiranja do završetka obrade.
* Dodavanje, brisanje, uređivanje odnosno administriranje i upravljanje korisnicima sustava - Ime, prezime, broj mobitela, vrsta i privilegije korisnika, e-mail, uloga u sustavu...
* Određivanje razine vidljivosti prijava ili njenih sgemenata.
* Dvosmjernu komunikaciju sa odgovornim društvima ili osobama.
* Automatizirano slanje raznih e-mail i SMS obavijesti prema korisnicima sustava povezanih sa određenom prijavom iz evidencije.
* Izrada raznih izvještaja i izvoz podataka iz sustava pomoću statističkih alata.
* Lokacijske izvještaje po mjesnim odborima i gradskim kotarevima i sl.
* Pridruživanje i digitalnu arhivu dokumenata (pdf, docx, jpeg...) za svaku pojedinu prijavu iz evidencije.
* Integracija cjenika izvanrednog i redovnog održavanja, te povezivanje istih sa određenim odgovornim društvima i osobama.
* Zaprimanje i verifikaciju ponuda, sukladno preddefiniranom cjeniku, za izvršenje sanacija i radova od strane nadležnih odgovornih društava ili osoba, te pripadajuće obavještavanje svih povezanih sudionika e-mailom i SMS-om.
* Upravljanje organizacijskom strukturom sustava u vidu klasificiranja i grupiranja određene problematike.
* Kontrolu povezivanja sa među odjelima JLS, komunalnim poduzećima, vanjskim institucijama ili bilo kojim nadležnim i odgovornim društvima ili osobama.
* Pristup aplikaciji ovisan o privilegiji i organizacijskoj strukturi naručitelja (voditelji komunlanog odjela, komunalni redari, pročelnici...).
* Upute za korištenje i pristup tehničkoj podršci.

**Web aplikacije za odgovorna društva ili osobe - koja mora omogućavati:**

* Pristup aplikaciji za povezana odgovorna društva ili osobe (komunalna poduzeća, gradski odjeli, vanjske institucije, vanjska poduzeća).
* Pregled svih proslijeđenih prijava i pridruženih digitalnih dokumenata, iz nadležnosti odgovornog društva ili osobe.
* Preuzimanje i dodavanje digitalnih dokumenata (jpeg, docx, pdf...).
* Dvosmjernu komunikaciju sa svim povezanim sudionicima po pojedinoj prijavi iz evidencije.
* Pružanje povratne informacije o napravljenom statusno, tekstualno i/ili slikom.
* Pridruživanje ponuda i slanje istih na verifikacij, sukladno preddefiniranom cjeniku, za izvršenje sanacija i radova.
* Upute za korištenje i pristup tehničkoj podršci.

**Web aplikacija sa internet kartom - koja mora omogućavati:**

* Preglednu karta sa geolociranim prijavama ovisno o vrsti i privilegiji korisnika (djelatnici gradske uprave, odgovorna društva, građani...).
* Dodavanje prijava sukladno onima na terenu (fotografije, opis, klasifikacija problema, GPS lokacija, adresa).
* Pregled detalja pojedine prijave (fotografije, opis, tijek postupanja od kreiranja do rješavanja).
* Integraciju digitalne ortofotografija.
* Prikaz predefiniranih područja (mjesni odbori, gradski kotari...).
* Uređivanje podataka prijavljenog korisnika.
* Pomoć pri korištenju i pristup tehničkoj podršci.

Sustav mora omogućavati posebnu razinu pristupa sustava namijenjenu građanima pri čemu mora biti omogućeno:

* Kreiranja prijava komunalnih problema i drugih promlema u nadležnosti gradske uprave putem besplatnih aplikacija za pametne telefone (Android i iPhone) i web aplikacije sa internet kartom.
* Zaprimanje prijava problema od građana na posebnom kategorizacijom u uredskoj aplikaciji za administriranje svih prijava.
* Uvid u detalje prijave (fotografije, opis, tijek postupanja) putem aplikacija za mobilne telefone i web aplikacije sa internet kartom
* Uvid u statuse i postupanja kreiranih prijava, te informiranje građana o promjenama spomenutih statusa i obavijestima vezanih za prijave putem e-maila i SMS-a
* Pružanje povratna informacije građanima o postupanju na prijavi
* Određivanja razine vidljivosti prijava ili njenih dijelova prema građanima

Predmet nabave, osim sustava informatičkog rješenja u punoj funkcionalnosti, treba sadržavati i sljedeće stavke:

* Pravne i konzultativne savjete tijekom trajanja ugovora
* Besplatne edukacije za rad na uredskoj aplikaciji (za referente, komunalne redare...)
* Tehničku podršku pri radu sa sustavom

Programsko rješenje mora omogućiti da nema nikakvih zahtjeva na informatičku infrastrukturu JLS, te ne traži investicije u istu. Informatički sustavi moraju biti izrađeni na tehnološkoj platformi koja omogućava da se program koristi s bilo kojeg računala (Win7 i više) koje ima osiguran pristup internetu, te se izvršava na serverskim računalima u podatkovnom centru ponuditelja, te nema posebnih zahtjeva na računala na kojima se izvršavaju određeni moduli, odnosno na opremu i organiziranost korisnika. Programsko rješenje mora omogućiti 24/7 dostupnost neovisno o lokalnoj informatičkoj infrastrukturi JLS, te sadržati najam i održavanje rješenja i serverske infrastrukture u podatkovnom centru.

**Trajanje predmeta nabave: 24 mjeseca**